| *Mesoplodon carlhubbsi***Zifio de Hubbs** |
| --- |
| Comparación co tamaño dun humano medio |
| Estado de conservación |
| Datos insuficientes |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Cetacea |
| Suborde: | Odontoceti |
| Superfamilia: | Ziphioidea |
| Familia: | Ziphiidae |
| Xénero: | *Mesoplodon* |
| Especie: | ***M. carlhubbsi*** |

 |
| Nome binomial |
| ***Mesoplodon carlhubbsi***Moore, 1963 |
| Área de distribución de Mesoplodon carlhubbsiÁrea de distribución de ***Mesoplodon carlhubbsi***Área de distribución de ***Mesoplodon carlhubbsi*** |
| Sinonimia |
| *Véxase o texto* |

***Mesoplodon traversii***, coñecido na bibliografía internacional co nome de **zifio de Hubb**, é unha especie de mamífero cetáceo odontoceto da familia dos zifíidos e subfamilia dos zifioideos, unha das quince integradas hoxe no xénero *Mesoplodon*.

Taxonomía
---------

### Descrición

A especie foi descrita en 1963 polo zoólogo estadounidense Joseph Curtis Moore, no seu traballo "Recognizing certain species of beaked whales of the Pacific Ocean". *The American Midland Naturalist* **70**: 396-428.

### Sinónimos

Ademais de polo protónimo, cuñado por Mopore, a especie coñeceuse tamén polos sinónimos:

* *Mesoplodon bowdoini* Hubbs, 1946 (identificación errónea)
* *Mesoplodon stejnegeri* Nishiwaki & Tamiya, 1959 (identificación errónea)

### Nomes

O epíteto espeífico, *carlhubbsi*, foi unha homenaxe que Moore lle fixo ao seu compatriota o ictiólogo Carl Leavitt Hubbs.

O nome vulgar é na honra do seu descritor.

Características
---------------

Cranio de *Mesoplodon carlhubbsi*
Posúe un melón prominente. A coloración dos machos oscila entre a gris escura á negra, e presentan manchas brancas no fociño. As femias e os xuvenís teñen unha coloración gris na parte superior anterior, e branca na posterior. Tanto os machos como as femias miden ao redor de 5,4 m, e pesan uns 1 500 kg.

Distribución
------------

O zifio de Hubb encóntrase en augas temperadas do Pacífico Norte. No oeste rexistrouse na costa nordeste de Honshu, e no leste, encontrose desde a Columbia Británica polo norte, até San Diego, en California, polo sur. (Rice, 1998). Só se coñecen 31 espécimes varados e un posíbel avistamento dun individuo vivo.

Bioloxía e comportamento
------------------------

O *Mesoplodon carlhubbsi* macho sería unha dos pouco zifios que poderían identificarse no mar, pero só houbo un único avistamento probábel en California. As femias e os xuvenís probabelmente sexan imposíbeis de identificar no mar. Cun único avistamento posíbel, sábese moi pouco sobre o seu comportamento; o notábel grao de cicatrización suxire agresións entre os machos. Presumibelmente, esta é unha especie tímida e discreta, como outras especies de *Mesoplodon*.

Ameazas
-------

Non se sabe que esta especie fora ou sexa na actualidade de interese para a pesca comercial, e probabelmente estea protexida pola súa rareza e a súa presenza en augas pouco frecuentadas polo hombre. Porén, pequenas operacións de caza capturaron de maneira oportunista algúns espécimes fronte ao Xapón.

Estado de conservación
----------------------

A Unión Internacional para a Conservación da Natureza e dos Recursos Naturais (UICN), tendo en conta que só hai ao redor de 60 rexistros desta especie, e case todos son varamentos e individuos mortos enredados en artes pesca, e que houbo moi poucos avistamentos confirmados na natureza, é imposíbel saber a gravidade das ameazas, debido a que a súa distribución é presumibelmentre moi ampla, pero non se dispón de datos da súa abundancia nin da tendencia das súas poboacións, polo que cualifica o status da especie como *DD* (datos insuficientes).

Notas
-----

1. 1 2  Pitman, R. L. & Brownell Jr. R. L. (2020): *Mesoplodon carlhubbsi* na *Lista vermella* da UICN. Versión 2020-3. Consultada o 21 de decembro de 2020.
2. 1 2  *Mesoplodon carlhubbsi* Moore, 1963 no WoRMS. Consultado o 21 de decembro de 2020.
3. 1 2  *Mesoplodon carlhubbsi* Moore, 1963 no ITIS.
4. ↑  *Masoplodon* Gervais, 1850 no WoRMS. Consultado o 21 de decembro de 2020.
5. 1 2 3  *Mesoplodon carlhubbsi* Moore, 1963 en CMS Whakes & Dolphins.
6. 1 2  Yamada, T. K. *et al*. (2012): *Review of current knowledge on Hubbs’ beaked whale,* Mesoplodon carlhubbsi*, from the seas around Japan and data from the North America*. Document submitted to the 64th meeting of the Scientific Committee of the International Whaling Commission, Panama City, June 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mesoplodon carlhubbsi*** |

|  |  |
| --- | --- |
|  | Wikispecies posúe unha páxina sobre:  ***Mesoplodon carlhubbsi*** |

### Biblioagrafía

* Mead, J. G.; Walker, W. A. & Houck, W. J. (1982): "Biological observations on *Mesoplodon carlhubbsi* (Cetacea: Ziphiidae)". *Smithsonian Contributions to Zoology* **344**: 1-25.
* Perrin, William F. Bernd Wursig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego, California: Academic Press. ISBN 978-0-12-373553-9.
* Wilson, D. E. & Reeder, D. M. eds. (2005): *Mammal Species of the World. A Taxonomic and Geographic Reference*. Third edition. Baltimore, Maryland, USA: The Johns Hopkins University Press, 2 vols. ISBN 978-0-8018-8221-4.

### Outros artigos

* Zifíidos
* *Mesoplodon*

|  |  |
| --- | --- |
| Identificadores taxonómicos | 
* ADW: Mesoplodon\_carlhubbsi
* Fossilworks: 82030
* GBIF: 2440401
* iNaturalist: 41406
* IRMNG: 10452673
* ITIS: 180512
* IUCN: 13243
* MSW: 14300160
* NCBI: 9758
* SeaLifeBase: 68996
* Species+: 10363
* WoRMS: 254990

 |

|  |  |
| --- | --- |
| Identificadores | 
* UMLS: C0999573

 |